शिवपाल सिंह यादव ने कहा कि हमारी सरकार ने किसानों के लिए बहुत कुछ किया
लखनऊ। समाजवादी पार्टी (सपा) के प्रदेश अध्यक्ष शिवपाल सिंह यादव ने केंद्र सरकार के मंत्रियों पर गैर-जिम्मेदाराना बयान देने का आरोप लगाया। साथ ही कहा कि पार्टी भाजपा नेताओं द्वारा सार्वजनिक मंच पर बोले जा रहे झूठ की निंदा करती है।
उन्होंने कहा कि केंद्र सरकार के नकारात्मक रवैये के बावजूद उत्तर प्रदेश की समाजवादी सरकार के लघु व सीमांत किसानों की बेहतरी के लिए अनेक कार्य किए हैं और आपदा की मार से किसानों के परिवार को बचाया है। लेकिन केंद्र सरकार के जिम्मेदार मंत्री लगातार गैर-जिम्मेदाराना बयान दे रहे हैं।
शिवपाल सिंह यादव ने कहा कि केंद्र से राज्य सरकार से आपदाग्रस्त लघु व सीमांत किसानों को राहत देने के लिए 7543.14 करोड़ रुपये की मांग की थी, मगर केंद्र ने मांगी गई कुल राशि का मात्र सैंतीस फीसदी (37.14 प्रतिशत) 2801 करोड़ रुपयो ही निर्गत किया। उसके बाद भी राज्य सरकार ने अपने संसाधनों से किसानों की भरपूर मदद की।
प्रदेश अध्यक्ष ने कहा कि सपा भाजपा के नेताओं द्वारा लगातार सार्वजनिक मंच पर बोले जा रहे झूठ की निंदा करती है।